
                                                        Nr.23/216/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea art.8 al Ordonanţei de Urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, transmisă cu adresa nr.P.l.x. 249 din 4 mai 2009.


În raport de obiectul şi conţinutul său, propunerea legislativă face parte din categoria legilor ordinare.



Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

VICEPREŞEDINTE,

Alin Silviu Trăşculescu

                                                        Nr.23/216/2009
R A P O R T

asupra propunerii legislative pentru modificarea art.8 al Ordonanţei de Urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu propunerea legislative pentru modificarea art.8 al Ordonanţei de Urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, a domnului deputat Gheorghe Zoicaş – independent, transmisă cu adresa nr.P.l.x. 249 din 4 mai 2009, înregistrată la comisie sub nr.23/216 din 04 mai 2009.



Consiliul Legislativ, cu avizul nr.158/10.03.2009, a avizat favorabil propunerea legislativă cu observaţii şi propuneri.



Guvernul, prin adresa nr.761/22.03.2010, a transmis că nu susţine adoptarea propunerii legislative.


Senatul, în  şedinţa din 29 aprilie 2009, a respins propunerea legislativă.



Comisia pentru buget, finanţe şi bănci şi Comisia juridică, de disciplină şi imunităţi, cu avizele nr.23/286/13.05.2009, respectiv nr.Pl.x-249/25.05.2009, au avizat negativ propunerea legislativă.



Propunerea legislativă are ca obiect de reglementare modificarea articolului 8 din Ordonanţa de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, aprobată cu modificări şi completări prin Legea nr.211/2003, cu modificările şi completările ulterioare, în sensul creşterii nivelului fondurilor alocate de la bugetul de stat pentru finanţarea cheltuielilor privind executarea lucrărilor de reabilitare a clădirilor de locuit de la 37% la 70% şi la eliminarea contribuţiilor asociaţiilor de proprietari pentru reabilitarea termică a clădirilor de locuit, care în prezent sunt de 33%.


Membrii Comisiei pentru industrii şi servicii au examinat propunerea legislativă în şedinţa din 28 martie 2012 şi au hotărât, cu unanimitate de voturi a celor prezenţi, să propună Plenului Camerei Deputaţilor respingerea propunerii legislative, deoarece Ordonanţa de urgenţă a Guvernului nr.174/2002 privind instituirea măsurilor speciale pentru reabilitarea termică a unor blocuri de locuinţe la care face referire propunerea legislativă a fost abrogată prin Ordonanţa de urgenţă a Guvernului nr.18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr.158/2011.


La lucrările comisiei, din numărul total de 30 de deputaţi membri ai comisiei, au participat 16 deputaţi, 3 deputaţi fiind în protest parlamentar iar 11 absenţi.



În raport de obiectul şi conţinutul său, propunerea legislativă face parte din categoria legilor ordinare.



Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

VICEPREŞEDINTE,

Alin Silviu Trăşculescu
Consilier parlamentar,
Silvia Vlăsceanu

